Nils Fliflet

Nils Fliflet (1838–1907) var en norsk advokat og sorenskriver. Han hadde advokatpraksis på Hamar fra 1865 til 1897, og var sorenskriver i Øvre Telemark 1897-1907.

Han var født på Fåberg som sønn av lensmann Gudbrand Fliflet. Også farfaren og broren var lensmenn. Han tok studenteksamen i 1856, og ble cand.jur. i 1862. Etter noen år som fullmektig hos amtmannen på Hamar startet han i 1865 eget sakførerpraksis. I Hamar fungerte han også offentlig oppnevnt forsvarer og som aktor. Mens den faste amtmannen i Hedmark, Ludvig Kyhn, møtte på Stortinget i 1875, var Fliflet fungerende amtmann. På Hamar huskes han også som initiativtaker til byens dramatiske selskap, og som eier av «Fliflet-gården», Torvgaten 102.

Sønnene Arne og Gunnvald Fliflet ble advokater, sønnen Andreas Vilhelm Fliflet ble prest, Ivar Fliflet ble skribent og regnskapsfører, og dattera Elise Fliflet var lærer, Høyre-politiker og motstandskvinne. Oversetteren Albert Lange Fliflet var sønn av Andreas.

Referanser 

Norske amtmenn
sorenskrivere
Fylkesmenn i Hedmark
Personer fra Lillehammer kommune
Personer fra Hamar kommune